
Me  unicíí 


El  teatre  representa  "1  despatx  de  D'  Vicens,  Notari  pu 
blich  de  Barcelona.  Deu  haverhi.  en  lloch  adequat,  una  tanla 
escriptori,  ab  varis  fulls  de  paper  sobre  d'ella,  on  timbre  y  el 
corresponent  recado  de  escriure.  Aprop  de  la  taula  unn  cadi. 
ra  de  brassos  y  escampades  per  la  escena  altres  c»«dires  més 
senzilles.  Arrimat  à  la  paret  un  armari  ab  vidrieres  y  dintre 
d"óll  varis  llibres  grossos  que  figuren  ser  els  protocols  nota- 
rials Fortes  laterals  y  al  fundo.  Aquesta,  figura  donar  al  rebé" 
dor  de  la  casa,  y  les  laterals  à  les  habitacions  de  la  mateixa  y 
al  departament  ahont  escriuen  el  s  dependents,  que  també  co- 
munica ab  el  rebedor. 


ESCENA     PRIMERA 

D.  Vicens  repassant  una  escriptura,  assentat  aprop 
de  la  tanla.  Al  cap  de  poohs  moments  entra  en  Lluís, 
que  figura  venir  de  fora. 


Lluís       D.  Vicens...  (desde  la  porta  del  fons) 

Vicens     Entri,    Lluís,  entri.  ^  Ja  ha  fet  tot  lo  que  li  he 
encarregat? 

Lluís       Si,  senyor. 

Vicens     ^Y  com  ha  anat? 

Lluís        Pas«a  la  cosa  més  estranya  del  mon. 

Vicens     Expliquis,  expliquis  que  això  lm  te  preocupat. 

Lluís  Prin^rament  he  a:i;tt  à  la  c.tsa  ahont  viu,  ó 
millor  dit,  ahont  vivia  en  Ramon  y  m'han  dit 
que  estan  ab  molta  ànsia  d'  éll,  perquè  fa  tres 
dies  que  no  l'han  vist  ni'n  saben  res,  afegint 
que  han  fet  molts  passos  p~ra  tTobarlo  y  que 
ningú'ls  en  sab  donar  rahó. 

{Donchs,    com  es  que    no  hagin    vingut  aquí  à 
preguntar  per  èll? 

Perquè  un  dels  dependents  de  vostè   va  dirlos 
que  no  venia  ni'n  sabien  res. 
jY  les  factures  les  ha  cobrades? 
No,    senyor;    no   n'ha    cobrada   cap.   Tots   els 
clients  que   havien    de  pagaries  m'han  dit  que 
ningú  shavía  presentat  à  cobrar. 
Essent  aixis,  aquet   xicot    precisament   ha    de 
haver  tingut  alguna  desgracia,    y  es   necessari 
que  fem  alguns  passos  pera  indagar  el  seu  pa- 
rader. 

Aixis  ho  crech  jo  també,  y  per  això,  interpre- 
tant els  desitjós  ne  vostè,  m'he  permès  la  lli. 
bertat  de  anar  à  trobar  al  inspector  de  'policia 
de  aquet  districte  pera  enterarlo  del  cas. 
Ha  fet  bé.  jY  qué  li  ha  dit? 
M'ha  dit  que  era  amich  de  vostè  y  que  dintre 
pochs  moments  vindria  à  posarse  à  les  seves 
ordres. 

<jSe  pot  passar?  [desdeelfotis  trucant) 
Endavant. 

Segurament  ara  es  aquí 
Ja  pot  retirarse,  Lluís. 


ESCENA     II 


D.    Vicensy  D.    Valentí 


Val.  Deu  lo  guard  D.  Vicens. 

Vicens  jüla  D.  Valentí!  Li  agraeixo  molt  aquesta  vi" 
sita  y  li  agrairé  encara  més  que  emplei  tot  el 
seu  zel  y  la  seva  inteligencia  pera  aclarir  una 
cosa  molt  misteriosa  que  m'  està  passant. 

Val.  Quelcom    me    n'ha  dit   ja  '1  seu  dependent,    y 

efectivament  veig  que  es  una  cosa  realment  es- 
tranya lo  que  està  passant  ab  aquet  dependent 
de  vostè.  Fassi  l'obsequi  de  posarme  en  ante- 
cedents, y  molt  serà  que,  comptant  ab  els  me- 
dis ab  que  compto,  no'n  traguem  l'aigua  clara. 

Vicens  El  cas  es  el  següent:  Fa  uns  tres  anys  que 
trevallava  à  casa  un  dependent,   jove  molt  ai* 

xerit  y  molt  treballador,    en    el  qual    tenia,   y 
tinch    encara,    posada  tota  la  meva  confiansa. 
Moltes  vegades  l'havia  enviat  à    cobrar  factu- 
res importants,   sens  que   may  hagués   experi- 
mentat en  ell  el  més  petit  mancament.    Fa  tres 
ó  quatre  dies  que  vaig  entregarli  pera  que  les 
anés  à  cobrar,    unes  quantes  factures    que    im- 
porten un  grapat  de  pessetes,  y  vaig-  diríi  que 
si  l 'endemà   no  podia   venir  à  treballar,    no  hi 
feya  res,   perquè  preferia  que  dediqués    el  dia 
à  cobrar  les  mentades    factures.     L'endemà  no 
va  venir,  però   no'n  vaig  fer  cas,  per   la   rahó 
esmentada;  l'endemà  passat   tamporh,    y    això 
ja  va  extranyarme  un  xich;  y  finalment,  vtyent 
que  havien  passat  ja  quatre  dies  sense  haverlo 
vist  ni  saber  res  d'ell,  avuy  he  enviat  un   altre 
dependent  à  la  casa  ahont  vivia,  encarregant- 
li  que,  si  no'l  trobava  à  la  casa,   anés  à    veure 
als  clients  que   havien  de    pagar    les    factures 
pera  saber  si  les  havia  cobrades.   El  resultat 
d'aquesta  investigació  ha  sigut  saber  que  à  la 
casa  ahont  vivia  no  saben  res  d'ell,   y  que  les 
factures  no  son  cobrades.  Per  lotant,  jo  consi- 
dero segur  que  aquell  xicot  haurà  tingut  algu- 
na desgracia,  perquè  no  havent  cobrat  les  fac- 
tures no  hi  hà  motiu  pera    pensar  mal,    major- 
ment essent  els  seus  antecedents  veritablement 
immillorables. 
Val.  Realment  es  això  un  cas  ben  estrany,   y  m'ad- 

mira més  perquè  fa  una  porció  de  dies  que  la 
policia  de  Barcelona  no  ha  tingut  noticia  de 
cap  assessinat,  ni  segreste,  ni  desgracia  de 
cap  mena,  à  la  que  pugues  atribuirse  la  desa- 
parició de  aquet  jove. 
Vicens    ^Y   donchs  qué  hem  de  ter,  D.   Valentí,   pera 

desxifrar  aqueixa  incògnita? 
Val.  Fassi  M  favor  de  donarme  una  nota  de  la  casa 

ahont    vivia    y  de  les  persones  pera  les  quals 
vostè  va  entregarli  factures. 
{D.  Vicens  toca  un  timbre  y  compareix  en  Lluís) 

ESCENA     III 

Els  mateixos  y  .Lluís 

Lluís       iQué  se  li  ofereix? 

Vicens     Eassi  el  favor  de  donar  à  D.  Valentí  el  nom  y 

cognoms  den  Ramon    y  la  direcció  de  la    casa 

ahont  vivia,  com  també    la    dels    domicilis    de 

tots  els  clients  que  havien  de  pagar  les  factures. 
Lluís       Encara  porto  la  nota  à  la  butxaca   {Se  treu  un 

paper  de  la  butxaca  y  l'entrega  à  D.  Valentí) 

Aqui  ho  te  tot. 
Val.  Molt  bé  (Mirant  el  paper)  Molt  aviat  tornaré 

à  donarli  compte  de  les  meves  investigacions. 
Vicens     Moltes  gràcies,  D.  Valentí,    y  li  agrairé   molt 

que    emplei    tot    el    seu  zel  pera  aclarir  aquet 

misteri. 
Val.  Perdi  cuidado,  que  s'hi  farà  tot  lo   possible,  y 

molt  serà  que  no'n  traguem  l'aigua  clara. 
Vicens     Li  repeteixo  les  gràcies  y  en  vostè  poso  tota 

la  meva  confiansa. 
Val.         Estich  à  les  seves  ordres  (aliar gatitli  la  ma) 
Vicens     Estiga  bó  y  Df*u  el  guii  en  la  seva  tasca. 

{D.  Valentí  se'-n  va) 
Lluís       Hi  hà  '1  Sr.  Riera  que  diu  que  li  convé  parlar 

ab  vostè   per  un  assumpte  molt  urgent.    M'ha 
.     preguntat   ab  molt  interès    si  encara    hi  havia 

en  aquesta    casa   en   Ramon,   y   al  contestarli 

que  no,  s'ha  mostrat  molt  preocupat. 
Vicens     Diguili  que  pot  entrar.   Tal    volta    ens  portarà 

alguna  noticia  d'ell. 

ESCENA     IV 

0 

D.   Vicens  y  el  Sr.  Riera 

Riera  Deu  lo  guard,  D.  Vicens 
Vicens  Deu  lo  guard,  Sr.  Riera  {Com  anem? 
Riera  No  gaire  bé,  D.  Vicens.  Es  à  dir,  de  salu* 
molta  gràcies  à  Deu,  però  estich  molt  preocu" 
pat  per  un  cas  que'm  passa,  que  es  veritable- 
ment extrany,  y  ara  vinch  à  explicarli  pera 
que  V.  'm  doni  un  bon  concell. 

Vicens  Expliquis,  home,  expliquis;  ja  sab  que  jo  l'a- 
precio molt  y  que  lo  que  no  faria  per  vostè  no 
ho  taría  per  ningú. 
Riera  Gràcies,  D.  Vicens,  aixis  ho  crech.  En  primer 
Uoch  dech  ferli  una  pregunta,  per  cert  molt 
interessant. 
Vicens      Digui,  home,  digui. 

Riera       ^Aquell  dependent    que    anys  ha  que  vostè  te- 
nia, y  que,  si  mal  no    recordo,    es  diu  Ramon, 
no  es  ja  à  casa  de  vostè? 
Vicens     No,  senyor;    y  per  cert  me  te   preocupat,    per- 
què fa  alguns  dies  que  no  sabem    res    d'ell,    y 
l'estem  buscant  ab  molt  afany. 
Riera       Donchs  aixis  la  meva  desgracia  es  segura. 
Vicens     Expliquis  per   Deu,  Sr.  Riera,    que  estich   ab 

molta  ànsia  pera  saber  lo  que  li  passa. 
Riera  Lo  que  'm  passa,  D.  Vieens,  es  una  cosa  veri- 
tablement extraordinària  y  incomprensible, 
tractantse  de  un  depedent  de  casa  de  vostè, 
que  es  un  home  honradissim  y  molt  remirat 
en  totes  les  coses. 
Vicens     Treguim  de  pena,  Sr.  Riera,  y  diguim   d'una 

vegada  lo  que  li  està  passant. 
Riera  Sabrà  donchs,  que  un  dia  de  la  setmana  passa- 
da, que,  si  mal  no  ho  recordo,  era  dijous,  vaig 
venir  aqui  mateix  en  ocasió  en  que  V.  's  trobava 
fora  de  casa.  Com  que  jo  me'n  havia  de  en- 
tomar precisament  à  casa  aquell  mateix  dia,  y 
s'acostava  l'hora  de  sortir  el  darrer  tren,  y 
ademés  l'asumpte  que  m'havia  portat  aqui  era 
molt  urgent,  vaig  explicar  lo  que  ra'intersava 
al  seu  dependent  Ramon,  al  cual  coneixia  ja 
de  temps,  car,  com  sab  vostè  molt  bè,  soch 
parròquia  molt  antich  d'aquesta  casa. 
Vicens     Es  molt  cert,  Sr.  Riera,  vostè  es  un  dels  meus 

parroquians  més  antichs  y  mes  apreciats. 
Riera  Aixis  ho  crech  y  aixis  ho  reconech,  D.  Vicens. 
Lo  que  jo  desitjava  era  que  se  m'extengués  ab 
tota  urgència  una  escriptura  de  poders  à  un 
procurador,  el  nom  y  domicili  del  qual  vaigin- 
dicarli,  à  fi  de  que  pogués  presentar  al  Palau 


—  Ci- 


cle Justícia  l'endemà '1  matí  un  escrit  d'apelació 
que  l'advocat  tenia  ja  extés,  contra  una  senten, 
eia,  à  parer  meu  injusta,  que  havia  dictat  el  jut- 
ge del  meu  partit  judicial  y  que  'm  perjudica  en 
gran  manera.  El  plas  d'apelació  estava  à  punt 
de  tïnir,  y  de  aqui  venia  la  urgència  del  cas. 
El  dependent  de  vostè  va  indicarme  que  era 
molt  probable  que  vostè  tardaria  llarga  estona 
à  tornar  y  que,  per  lo  tant,  si  jo  no  podia  a- 
quell  dia  quedarme  à  Barcelona  pera  firmar  la 
escriptura,  era  materialment  impossible  lo  que 
jo  desitjava.  Llavors  jo,  que  may  he  sapigut 
pensar  mal  de  ningú,  y  menys  d'un  dependent 
de  vostè,  vaig  manifestarli  que  tal  volta  totes 
aquelles  dificultats  quedarien  solventades  si  jo 
firmés  en  blanch  el  full  de  paper  sellat  corres- 
ponent, y  si  ell  volia  suplicar  à  vostè  en  nom 
meu,  que  tingués  la  bondat  de  fer  extendre  la 
escriptura  pe  poders  aquell  mateix  dia,  trayent- 
ne  tot  seguit  la  copia  corresponent  pera  entre- 
garla  al  procurdor. 

Vicens  Estich  preveyent  el  final  de  aquet  cas  tan  es- 
trany que'm  te  preocupat  y  que  de  cap  manera 
puch  entendre.  Els  poders  no's  varen  fer,  y 
per  lo  tant  s'ha  acabat  el  plas  d'apelació  y  V. 
ha  quedat  molt  perjudicat.  ,jNo  es  això,  senyor 
Riera? 

Riera  Menys  mal  seria  si  no  hi  hagués  altra  cosa 
molt  pitjor. 

Vicens     Expliquis,  per  Deu,  que  l'ansia  'm  devora. 

Riera  Llavors  el  seu  dependent  va  manifestarme  que 
efectivament  aquell  era  l'únich  medi  de  sortir 
del  pas,  però  que  ell  no  s'havia  atrevit  à  pro- 
posàrmel  per  delicadesa.  Vaig  firmar  el  corres- 
ponent tull  de  paper  en  blanch,  y  va  mostrarse 
tan  amable  que  s'oferí  à  portar  al  endemà  al 
matí  la  escriptura  de  poders  à  casa  del  procu- 
rador; y  jo  vaig  marxar  content  y  enganyat, 
després  de  haverli  ofert  una  regular  propina, 
que  ell  de  cap  manera  volgué  acceptar.  Figu- 
ris, donchs,  D.  Vicens,  quina  seria  la  meva  sor- 

presa  quan  ahir  à  la  tarde  vaig  rebre  una  car_ 
ta  del  procurador,  (|iie  portava  la  data  ende- 
rrerida  de  dos  dies,  dientme  que  l'endemà  fi- 
nia '1  plas  d'apela  :ió,  que  no  havia  rebut  els 
poders,  y  que  li  indiqués  à  quin  notari  devia 
dirigirse  pera  reclamarlos. 

Vicens     Això  mateix  es  lo  que  jo'm  temia. 

Riera       Esperis,  D.  Vicens,  esperis,  que  encaTa  no  som 
enlloch,  perquè  ara  vé  lo  pitjor  del   cas.    A  la 
hora  que   vaig   rebre  la  carta  havia  ja   passat 
el  darrer  tren,  y  per  consegüent   m'era  impo- 
ssible venir  à   Barcelona  fins  aquet  matí.  Jo, 
com  V.   pot   compendre,  estava    molt   preocu- 
pat, y  à  fi  de  que  ningú  m'amohinés,  y  sobre 
tot  pera  dissimular   la   meva  preocupació  à  la 
meva  esposa,  que  està  molt  delicada  de  salut, 
vaig  sortir  del  poble  y  sens  adonarmen,  cami- 
nant d'esma,   vaig  anarme  allunyant,  fins  que, 
posta  ja  la  llum  del  dia,   vaig  trobarme  en   un 
lloch  bastant  solitari,  y  quan  vaig  girarme  pe- 
ra tornar  cap  al  poble,  vaig  adonarme  de  que 
em    seguia'ls    passos   un   home  de   mala   fatxa, 
completament  desconegut  per  mi,    el  qual  cri- 
dantme  pel  meu  nom,  va  dirme  lo  següent:  «Jo, 
senyor  Riera,  he  de  comunicarli    un  assumpte 
que  li  intessa  molt,  y  per  lo  tant   ara  que  nin- 
gú'ns destorva,  vaig  à  ferho  ab  permis  de   V.» 
Podeu  parlar  ab  tota  llibertat,  bon  home,  vaig 
contestarli  jó,    pensant  que  tal  volta    m'havia 
equivocat  al  judicar  aquell  home  per  la  prime- 
ra impresió  que  va  ferme,  que  no  era  gaire  fa- 
vorable pera  ell.  Llavors   ell   va  continuar  di- 
ent. «Ha  de  saber,    donchs,  senyor  Riera,  que 
ha  vingut  à  les  meves  mans  un  full  de  paper 
sellat,  firmat  en  blanch  per  vostè,  y  aquet  pa- 
per m'ha  costat  molts  diners.    Com  vostè  pot 
compendre,  jo  en  aquell  full    de  paper  hi  puch 
posar  lo  que'm  doni  la  gana;  hi  puch  extendre 
un  pagaré  d'una  quantitat  molt  crescuda,  ó  hi 
puch  escriure  altres    coses  pitjors    pera  vostè. 
^Li   convé  recuperarlo?   Si  es  que  li  convinga 

diguim  quina  cantitat  n'ofereix,  y  si  l'oferta  es 

acceptable,  jo  li  entregaré'l  paper  y santes 

paus quedarem  dos  bons  amichs. 

Vicens  jDeu  meu!  ;Deu  meu!...  Això  es  terrible  pera 
vostè,  y  encara  més  pera  mi,  Sr.  Riera!  Es  ve. 
ritablement  intolerable  que  en  el  meu  despatx, 
ahont  may  s'hi  ha  fet,  ni  consentit  la  més  peti- 
falsesa  ni  ilegalitat,  s'hi  hagi  tramat  ara  una 
vilesa  com  aquesta.  Cregui, Sr.  Riera,  que  si 
puch  descubrir  el  parader  d'aquet  infame  hipò- 
crita que  durant  tant  temps  ha  sapígut  fingir 
una  honradesa  que  no  tenia,  he  de  fer  un  es- 
carment terrible.  Continuí,  Sr.  Riera,  la  seva 
relació  y  dispensi  que'l  hagi  interromput,  per- 
què això  m'exaspera. 

Riera  De  moment  vaig  quedar  tan  sorprès  que  no 
vaig  tenir  paraula  pera  contestar;  però,  un  cop 
refet  un  xich  de  la  sorpresa,  el  meu  primer  im- 
puls va  ser  tiràrmeli  al  demunt  y  arrencarli  à 
la  viva  forsa  aquell  maleit  paper,  causa  de  la 
meva  desgracia;  però  ell  va  compendre  la  me- 
va intenció  y  fentse  un  pas  enrera,  va  dirme: 
«Sr.  Riera,  es  en  va  lo  que  vostè  intenta;  en  pri- 
mer lloch  perquè  soch  més  valent  que  vostè 
y  vaig  preringut;  quan  vostè  segurament  no 
hi  va;  y  en  segon  lloch  he  de  manifestarli  que 
he  tingut  la  precaució  de  no  portar  el  paper 
sobre  meu;  el  tinch  molt  ben  guardat,  perquè 
sé  lo  que  val.  Vinch  en  só  de  pau  y  no  en  só 
de  guerra,  y  per  lo  tant  conech  que  l'assump- 
te  es  interessant  y  no  vull  sorpendre  la  seva 
bona  fé;  y  ademés  ja  suposo  que  vostè  no  por. 
ta  à  sobre  els  diners  que  val  l'objeetede  que's 
tracta.  Li  dono  tres  dies  de  temps  pera  pen- 
sarshi.  D'avuy  à  tres  dies  en  aquesta  mateixa 
hora,  si  fa  pensament  de  portar  avant  el  tracte, 
sigui  aqui  mateix  y  procurarem  ajustarlo,  y 
molt  serà  que  no's  entenguem.  Respete  à  la 
manera  de  fer  el  pago,  ja  li  donaré  instruccions 
clares  y  precises.  Finalment  una  cosa  dech  ad- 
veriirli  pel  seu  bé,   y  es  que  desisteixi  de  tot 

Vicens 


Riera 


Vicens 


Riera 

Vicens 


intent  de  vigilància  y  de  resistència,  perquè  si 
això  li  passés  pel  cap,   llavors   intervindría  en 
la  qüestió  un  nou  subjecte  que  seria  el  tercer 
de  la  discòrdia;  y  aquet   subjecte   la  resoldria 
en  perjudici  de  vostè.  jVeu?  el  nou  subjecte  de 
que  li  parlo  es  aquet;  som  molt  bons  companys 
y  may  ens  separem  per  res».    Y  dient  això  va 
treures  de  la  butxaca  un  descomunal    ganivet 
la  fulla  del  qual  va  lluir  sinistrament  ab  Ja  cla- 
ror de  la   lluna  que    en  aquell   moment  sortia 
per  demunt  de  la  montanya  vehína.    V  lleuger 
com  una  daina,  va  desaparèixer  del    meu  de- 
vant  sens  donarme  temps  de  dirli;  una  paraula. 
Ara,  D.  Vicens,  ja  ho  sab  toty  espero  de  vos- 
tè que'm  dirà  ab  tota  conciencia,  com  advocat 
y  com    amich,    què  es    lo  que  tinch  de  fer. 
Dech  confessarli,  Sr. Riera,  que  això  es  un  cas 
tan  repugnant  y  tan  inesperat  per  mi,  que'm 
posa  en  una  veritable  confusió.    A  vostè'l  posa 
en  un  gran  compromís,  del  qual  es  molt  difícil 
sortirne  bé  y  à  mi'm  posa  en  greu  perill  de  per- 
dre la  bona  fama  de  que  disfruta  aquesta  casa 
en  la  qual  ni  durant  l'exercici  de  la  meva  ca- 
rrera, ni  durant  el  temps  en  que  l'exerciren  el 
meu  pare  y'l  meu  avi,  que  tots  eren  notaris  com 
jo,  s'hi  ha  comès  la  més  petita  falsesa  ni   s'hi 
ha  donat  cap  motiu  de  queixa  à  ningú. 
Ja  pot  compendre,  D.  Vicens,  que  no  li  dono 
cap  culpa  à  vostè,  perquè  estich  seguríssim  de 
la  seva  honradesa;  únicament  li  demano  con- 
sell pera  sortir  del  apuro. 

Gràcies,  Sr.  Riera;  li  agraeixo  molt  aquesta  de- 
claració que'm  honra  en  gran  manera.  Lo 
primer  que  hem  de  fer  es  buscar  à  tota  costa 
l'autor  d'aquet  crim,  al  miserable  hipòcrita 
que'ns  ha  trait  tan  villanament  y  hem  de  tro- 
barlo  valdement  s'hagi  amagat  à  les  entranyes 
de  la  terra. 

<jY  què  hem  de  fer  pera  lograrho? 
Pochs  momeats  abans  d'arribar  vostè  ha  sortit 
d'aquí  un  inspector  de  policia    amich  meu,   al 

qual  he  encarregat  que'l  busqués  à  tota  costa 
perquè 'm  creya  que  havia  estat  víctima  de 
alguna  desgracia,  però  llavors  ignorava  tot 
lo  que  vostè  m'ha  contat  ara.  Lo  millor  que 
podem  fer,  à  fi  de  no  perdre  temps  enviantlo 
à  buscar,  es  anar  à  trobarlo,  y  vostè  li  ex- 
plicarà tot  lo  que  m'ha  contat  à  mi,  à  fi  de 
que  redobli  els  seus  esforsos,  ja  que  la  cosa 
ha  cambiat  completament  d'aspecte;  y  ademés 
anirem  à  trobar  altres  persones  que  poden  aju- 
darnos  en  la  tasca  de  trobar  aquest  miserable 
autor  de  tanta  vilesa. 
Riera  Estich  à  les  seves  ordres  pera  tot  lo  que  erega 
convenient. 
(D.    Vice?is  toca'l  timbre  y  compareix    en   Lluís) 

ESCENA  V 


Els  mateixos,  Lluís  y  aziat  Geroni 

Lluís        <jQué  se  li  ofereix? 

Vicens  Miri,  Lluís:  repassi  aquesta  escriptura  que  hi 
ha  demuntde  la  taula,  que  jo  he  de  sortir  ab  el 
Sr.  Riera;  si  vé  algú  pera  alguna  escriptura, 
prengui  nota  V.  mateix,  y  si'm  volen  veure  à  mi, 
digui  que  no  trigaré  pas  molt  à  tornar. 

Lluís        Està  molt  bé 

Geroni    jSe  pot  entrar?  [DesdeH  portal  del  fons) 

Vicens     Ola,  Geroni,  entreu,  entreu. 

Geroni    Deu  los  gord  à  Vs.   ^Cóm  ho  passa  D.  Vicens? 

Vicens  Bé  gràcies  à  Deu  y  vos,  Geroni?  (d  part)  En 
mala  hora  ha  vingut  aquet  bon  home. 

Geroni  Jo  de  salut  també  vaig  bé,  gràcies  à  Deu,  però 
em  passa  .in  cas  tramendu  que  no  sé  pas  com  ho 
tinch  de  fer;  vinch  à  veure  si  vostè  m'hi  donarà 
un  cop  de  ma  pera  sortirme  del  enredo. 

Vicens  Mireu,  Geroni,  ara  jo  he  de  sortir  de  precís  ab^ 
aquet  senyor  per  un  assumpte  molt  urgent,  però 
no  trigaré  pas  molt  à  tornar.  Si  vohu  esperarme 
podeu  entretant  explicar  lo  que  us  passa  à  n'a- 
quet  jove  dependent  meu,  que  es  de 'tota  confian. 
sa,  y  com  que  també  estudia  per  advocat  y  sab 


-Il- 
la obligació,  y  tal  volta  ja  os  podrà  dir   lo  que 
heu   de   fer  respecte  al  cas  que  us  .passa;  y    si 
voleu,  podeu  tornar  >lintre  una    estona,    que  ja 
estaré  disposat  à  escoltarvos. 

Geroni  Molt  bé  diu,  D.Vicens.  Essent  aixis,  jo'm  que- 
daré aquí  y  explicaré  à'n  aquet  senyor  el  cas 
que'm  passa,  que  es  molt  tramendu. 

Vicens  Donchs  fins  à  després,  Geroni;  y  tot  ho  arre- 
glarem, si  Deu  ho  vol. 

Geroni  Ab  vostè  confio,  perquè  sé  que  es  un  bon  home 
y  que  no'm  trairà  pas. 

Vicens  Donchs  ja  estem  entesos,  y  fins  à  després.  Es- 
tich  à  les  seves  ordres,  Sr.  Riera. 

Riera       Y  jo  à  les  de  vostè. 

Vicens  [Ap.  à  Lluís)  Escoltil  ab  paciència,  Lluís,  que 
es  un  bon  home,  si  bé  un  xich  pesit;  però  m'ha 
fet  algun  favor  y  li  estich  agrait. 

Lluís       Perdi  cuidado. 

Vicens  Adeussiau,  Geroni;  ja'ns  tornarem  à  veure  a- 
viat,  si  à  Deu  plau. 

Geroni  Estigueu  bons  y  Deu  os  gordi  de  mal  y  Sant 
Antoni. 

Riera       Passinho  bé. 

Lluí's       Estiguin  bons. 

(D.  Vicens  y  Sr.  Riera  se{n  van  pel  fons) 

ESCENA   VI 

Lluís  y  Geroni 

Lluí's  Senteuvos,  bon  home,  senteuvos  y  si  teniu  à  bé 
explicarme  lo  que  us  passa,  os  donaré'l  consell 
que'm  sembli  més  prudent,  (En  Geroni s' 'asseu 
aprop  de  la  taula  al  devant  den  Lluís) 

Geroni  Lo  que'm  passa,  senyo,  es  una  cosa  molt  gro- 
ssa, molt  grossa,  tan  grossa,  que  casi  bé  no  li 
goso  dir. 

Lluís  Home,  podeu  dir  lo  que  volgueu,  que,  gràcies 
à  Deu,  ja  estich  curat  de  espants. 

Geroni  Ja  m'ho  penso  ja  que  esteu  curat  de  espants, 
perquè  aquí  vostès  en  sentiu  de  verdes  y  de  ma- 
dures. 

Lluís  Sí  home  sí;  aboquen  tot  lo  que  os  fassi  pena, 
ab  la  seguretat  de  que  no  heu  d'espantarme. 

Geroni  Oh  ja  ho  faré  ja,  perquè  D.  Vicens  m'ho  ha  dit 
que  li  podia  contar  tot  y  jo  ab  D.  Vicens  hi 
tinch  molta  confiansa. 

Lluís       Ja  n'hi  podeu  tenir  perquè  es  un  bon  home. 

Geroni  Bé  prou  que  ho  sé,  sant  cristià.  Cada  istiu  vé  à 
passar  una  temporada  al  meu  poble,  anem  à 
cassar  junts  les  perdius  y  no's  dóna  pas  gota 
de  vergonya  de  passar  al  meu  costat  pels  ca- 
rrers del  poble. 

Lluís  Es  un  home  molt  senzill;  no  ha  conegut  may 
l'orgull. 

Geroni  Y  ademés  encara  hi  ha  un  atru  motiu  d'estima- 
ció entre   nosatrus. 

Lluís  Pot  ser  si  (A  part.  Veyam  si  arribaré  à  sa- 
ber lo  que  vol  aquet  bon  home) 

Geroni  Una  vegada,  trobantse  al  poble  ell  y  la  seva 
senyora,  estaven  molt  apurats  perquè  una  di- 
dota  dolenta  que'ls  criava  una  nena  molt  bufo- 
na  que  tenían,  els  va  marxar  sens  com  va  ni 
com  costa,  y  llavors  la  meva  dóna,  que  Deu  la 
perdó,  li  va  donar  mamà  una  pila  de  dies. 

Lluís       Aixis  si  que  os  ha  de  estar  agrait  D.  Vicens. 

Geroni    Penso  que'm  faria  quelsevol  favor. 

Lluís  ^Donchs,  segons  dieu,  heu  quedat  viudo,  Ge- 
roni.? 

Geroni  No  senyo,  no;  jo  no  ho  he  pas  dit  això,  es  que 
ho  heu  entès  malament. 

Lluís  Com  que,  parlant  de  la  vostra  dona  heu  d'n 
Deu  la  perdó. 

Geroni  Això  si  que  ho  he  dit,  y  aqui  està  el  pot  de  la 
confitura;  perquè  prou  ho  necessita  que  Deu 
la  perdoni  perquè  ha  fet  »in  mancament  molt 
gros;  molt  gros,  senyo,  molt  gros. 
Lluís  <jY  donchs,  qué  os  ha  fet,  Geroni? 
Geroni  Espanteuse,  senyo,  espanteuse;  jm'ha  fugit  de 
casa! 

Lluís       jCaram!  si  que  es  serio  això. 
Geroni    jOh!  ja  li  he  dit  que  era  una  cosa  molt   grossa 
lo  que'm  passa. 

Lluís       jY  se  n'ha  anat  sola? 

Geroni    Jo  penso  que  si. 

Lluís        Aixis  la  cosa  ja  no  es  tangrc:u,  perquè  val  més 

sola  que  mal  acompanyada. 
Geroni    Es  veritat,  però  de  totes  maneres  no  havia  de 
marxar  de   casa,    perquè  la  dóna  que   es   com 
cal  no  s'ha  de  moure  del  costat  del  seu  marit. 
Lluís        Però,  algun  motiu  devia  tenir  que  hagi  pres  a- 
questa    resolució.    ^Qué    li  heu   fet  algun  mal 
tracte? 
Geroni    Bonament...  si  senyo,  ja  li  vaig  fer  un  mal  trac- 
te, perquè  li  vaig  trencar  el  mànech  de  l'escom- 
bra à  l'esquena. 
Lluís       jOh  caram!;  això  ja  muda  d'especie.    Aixis  la 

pobra  dóna  no  té  tanta  culpa  com  això. 
Geroni    Es  que  ja  s'ho  mereixia  que  li  donés  una  bona 
sumanda.  Figureuse  que  va  dirme   lladre;  y  jo 
de  lladre  no  ho  he  estat  may,    perquè,    mal  me 
està'l   dirho,    però   he  sigut  sempre   un  home 
molt  honrat. 
Lluís       Ja  m'ho  penso  ja,  Geroni;  però,  <;de  que  va  ve- 
nir que  os  tractés  tan  malament? 
Geroni    Ja  li  explicaré  tot  ben  net  y  clar,    perquè,    mal 
m'està  i  dirho,    però  may  m'ha  agradat  de  dir 
mentides. 
Lluís       Ben  fet,   Geroni,  ben  fet. 

Geroni  Jo,  mal  m 'està'l  dirho,  però  sempre  he  tingut  la 
taleya  de  gonyar  algun  cortet,  bé  y  honrada- 
ment. Veyent  que'l  negoci  de  la  terra  no  anava 
gaire  bé,  perquè  cada  any  s'esgarraven  les  cu- 
llites  y'ls  trunfus  no'm  valien  cap  diner,  perquè 
eren  molt  lluny  de  ports  per  no  haverhi  cap 
carretera  que  arribi  al  poble,  vaig  fer  el  pen- 
sament d'empleyar  ab  algun  negoci  els  pochs 
cortus  que  tenia;  y  com  que  en  el  nostre  poble 
no  hi  havia  cap  porqueria,  vaig  fer  pensament 
de  plantarne  una,  y  m'hi  vaig  gastar  casi  bé  tots 
els  cortus  que  tenia,  però,  à  la  veritat,  £es  una 
porqueria  que  fa  molt  de  goig. 
Lluís  ;Ay  ay!  ^Una  porqueria  que  fa  goig?  Yo  sem- 
pre havia  cregut  que  totes  les  porqueries  fejen 
fastich. 

Geroni    Donchs  cregueu  que  la  de  casa  fa  goig  de  debò. 

Fins  vaig  fer  posar  pedra  malva  sobre  '1  taulell. 
Lluís       Però  <jqué  rediable  vé  à  ser  aqueixa  porqueria 

que  fa  tant  goig? 
Geroni    Home,  es  molt  senzill;  es  una  botiga  pera  ven- 
dre carn  de  porcu. 
Lluís       jja..  ja.  ja..!  {Rient)  Ara  sí  que  m'heu  tet  grà- 
cia, Geroni.    Nosaltres  d'això  en   diem  una  to- 
cinería. 
Geroni    Perquè  aquí  à  Barcelona  tots  sou  empeltats  de 
castellà.  Al  nostre  poble  dels  porchs   ne   diem 
perchs  y  no'n  diem  tocinos,  y  per  lo  tant  de  les 
botigues  ahont  se  ven  carn  de  porch   en   diem 
una  porqueria,  y  no  una  tocinería,   que  seria 
molt  mal  dit. 
Lluís       Teniu  rahó,  Geroni;  m'heu  convensut  y  veig 
que  heu  parlat  molt  bé  y  que  sou  un  bon  català. 
Geroni    Sí  senyo,  sí  que  ho  soch,  y  jà'n  vinch  de  me- 
na, encara  que,  mal  m 'està'l  dirho,    perquè  el 
meu  pare  y'ls  meus  avis,  que  al  cel  sigan,  tam- 
bé ho  eren  tant  com  jó.  Ni  jó  ni  ells  hem  vol- 
gut llegir  res  que  no  los  escrit  en  català,   per 
més  que,   mal  m 'està'l  dirho,  tots  hem  sapigut 
un  xich  de  lletra.  El  meu  avi  sempre  deya  que 
el  català  deu  ser  la  llengua  que's  parla  al  cel, 
y   un  dia  va  tenir  una  rayerta  molt  forta  ab  el 
senyo  Rectò  perquè  deya  la  Missa  en  llatí.  Y 
jó  crech  que'l  meu  avi  tenia  rahó,  perquè  te- 
nint una  llengua  tant  bonica  com  es  la   nostra, 
equina  necessitat  tenim  de  enmatllevarne  una 
de  forastera,  que  no  la  entenem  ni  la  volem  en- 
tendre? 
Lluís       jMolt  bé,    Geroni,  molt  bél  os  expliqueu  com 

un  Cicerò. 
Geroni   Jó,  mal  m'està'l  dirho,  però  el  castellà  no  l'en- 
tench  ni'l  vull  entendre,  y  may  he  volgut  tenir 
tractes  ab  aquells  que  no  saben  dir  setze. 
Lluís       Ben  fet,   Geroni,  ben  fet.   {Ap.J  Aquest  home, 
malgrat  els   seus  romansos,  no  deixa  de  serme 
simpatich. 
Geroni    Però    tornem  al  cas,   que  jó  m'havia   distret, 
perquè  parlant  de  les  coses  de  la  nostra  terra 

sempre'm  surto  de  cistella. 

Lluís       ^Y  qué  penseu  fer  ara,  Geroni? 

Geroni  Això  es  lo  que  vuy  que  V.'rri  digueu,  qué  es  lo 
que  tinch  de  fer. 

Lluís       ^No  sabeu  ahont  pot  haver  anat  la  vostra  dona? 

Geroni  De  segú  que  deu  ser  à  Barcelona,  perquè  aquí 
hi  viu  un  capellà  que's  diu  Mossèn  Joseph  Sa- 
torra,  que  havia  sigut  Rector  del  nostre  poble, 
y  nosatrus  li  deyem  el  Pare  Pedàs,  perquè 
quan  hi  havia  qüestions  en  alguna  casa,  ell  tot 
ho  arreglava;  y  estich  més  que  segur  que  hau- 
rà anat  de  dret  à  casa  seva  pera  explicarli'l  cas 
à  la  seva  manera,  y  demanarli  que'm  passés  u- 
na  bona  repulsa,  però  sense  dirli  que  m'ha  dit 
lladre,  que  es  lo  que  més  m'agravía,  perquè  jo 
permeto  que  m'ho  diguin  tot;  no'm  fà  res  que 
em  diguin  gamarús,  gandul,  burru  y  fins  cul 
d'olla,  però  lladre,  de  cap  manera  ho  consen- 
to, perquè  no  ho  sóch  ni  ho  seré  may  si  Deu 
no'm  quita'l  seny. 

Lluís  ^Peró  de  qué  và  venir  que  os  digués  aqueix 
mal  nom? 

Geroni  Perquè  li  vaig  trobar  amagat  à  dins  de  la  màr- 
fega  un  mocadó  plé  de  pessetes,  y  les  hi  vaig 
pendre  perquè  eren  meves,  tota  volta  que  es 
segú  que  les  havia  anades  rampinyant  de  mica 
en  mica  del  calaix  de  la  botiga. 

Lluís  Donchs,  mireu,  Geroni,  lo  que  heu  de  fer  es 
anar  à  trobar  à  Mossèn  Joseph,  que  efectiva- 
ment es  un  sant  home,  com  me  consta  molt  bé, 
perquè  es  amich  de  Don  Vicens  y  vé  tot  so- 
vint à  n'aquesta  casa,  y  estigueu  segur  que  ell 
ho  arreglarà  tot  bé  y  santament. 

Geroni  Però  si  li  trobo  à  n'ella  y  vol  tenirme  llenga, 
no'm  sabré  estar  de  donarli  una  altra  sumanda, 
perquè,  mal  m 'està'l  dirho,  per  lladre  no  vull 
pasarhi. 

Lluís  No  tingueu  por,  home,  no  tingueu  por;  jà  se'n 
retractarà;  Mossèn  Joseph  li  farà  un  sermonet 
y  tot  quedarà  arreglat. 

Geroni  Si  no  fos  perquè'ls  civils  son  casi  tots  castellans 
y  per  això  no'ls  puch  dragar,  m'agradaria  que 

la  portessen  à  cas\  lligada  cum  un  criminal. 

Lluís       H  nne,  no  ho  podeu  pendre  aixis,  que  això  se- 
ria una  falta  de  caritat. 

Geroxi    Aixis  no'm  tornaria  à  dir  lladre. 


ESCENA    VII 
Els  mateixos  y  Mossèn  Joseph 

Mn.  Jos.  ^Se  pot  entrar?    (desde1 1  portal) 

Lluís       Endevant. 

Mn.Jos.  Deu  els  guardi  de  mal. 

Lluís       Deu  lo  guard,  Mossèn  Joseph. 

Geroni    ;Ay  carat!  ,:Mossen  Joseph  hi  tenim  aquí? 

Mn.Jos.  !01a,  Geroni,!  ^Qué  tal?  ^cóm  anem?  (posantli 
la  ma  àV espatlla) 

Geroni  [Un  xich  avergonyit)  Bé,  gràcies  à  Deu.  <;y 
vostè? 

Mn.Jos.  Jo  també,  gràcies  à  Deu,  per  ara  vaig  tirant  y 
atravessant  aquesta  vall  de  llàgrimes.  De  pe- 
nes y  trevalls  may  ne  faltan,  però  si  se  saben 
pendre  ab  paciència,  ens  serveixen  de  mèrits 
pera  guanyar  el  cel. 

Geroni  ÍAy  Mossèn  Joseph!  Ja  te  rahó  ja  de  dir  que 
de  penes  may  ne  laltan.  Ara  mateix  explicava 
à  n'aquet  senyo,  que  n'estich  passant  una  de 
molt  grossa,  y  estava  à  punt  de  venir  à  casa 
de  vostè  pera  que  mirés  d'arreglarho  d'una  ma- 
nera ó  altra. 

Lluís  Sí,  jpobre  Geroni!  Està  tot  capficat  pel  cas 
que  li  passa,  y  jo  li  he  aconsellat  que  vingués 
à  expücarli  à  vostè  pera  que  h  donés  un  bon 
consell. 

Geroni  Això  sí  que  es  cert,  Mossèn  Joseph,  y  si  triga 
un  instant  à  venir  ja'm  trobava  fora,  perquè  jo 
ab  vostè  hi  tinch  molta  confiansa. 

Mn.Jos.  Ja  ho  sé,  ja,  Geroni,  lo  que  os  ha  passat.  Vo- 
líeu dirme  que  la  vostra  dóna  os  ha  marxat  de 
casa  per  lo  que  vos  sabeu  millor  que  jó.  Però 
tinch  la  satisfacció  de  podervos  dir  que  os  en 
podeu  entomar  ben  tranquil,  perquè  la  Maria 
ja  està  en  camí  del  vostre  poble,  disposada  à 
donarvos  satisíacciò  de  tot;  però  es  precís  que 

os  diga  que  vos  també  teniu  molta  culpa,  Gero 
ni,  perquè  si  ella  te  un  genit  una  mica  fort,  lo 
qual  fa  que  alguna  volta  digui  ó  tassi  alguna 
inconveniència,  os  heu  de  fer  càrrech  de  que 
nO  es  un  matxo  ni  una  mula,  que  s'han  de  a- 
douJar  à  garrotades,  sinó  que  es  una  bona  dó- 
na y  una  bona  cristiana,  y  per  consegüent  no 
es  mereixedora  de  que  per  una  petita  falta  se 
la  tracti  tan  malament. 

Geroni    Però,  ^ja  ho  sab,  Mossèn  Josseph,  que  va  dir- 
me  lladre?  y  jo,  mal  m'està'l    dirho,    de   lladre 
no  ho  he  estat  may. 

Mn.  Jos.  Ja  ho  sé,  Geroni,  ja  ho  sé  tot,  perquè  ella,  po- 
bra dóna,  tot  m'ho  ha  contat,  y  reconeix  que 
té  culpa,  però  el  càstich  no  es  proporcionat  ab 
la  falta,  y  per  això  no  heu  d'extranyar  que  jo 
hagi  escrit  una  carta  al  Rector  del  vostre  po- 
ble encarregantli  que  os  passi  una  bona  repul- 
sa, perquè  la  mereixeu,  Geroni,  la  teniu  ben 
merescuda. 

Geroni  ,jY  donses  jo,  qué  tinch  de  fer  ara,  Mossèn 
Joseph? 

Mn.  Jos.  Tornàrvosen  à  casa  vostra  com  més  aviat  mi- 
llor, y  viure  ab  pau  y  tranquilitat,  com  Deu 
manay  com  si  res  hagués  passat;  y  quan  vegeu, 
al  senyor  Rector,  digueuli  que  ja  os  heu  vist 
ab  mi  y  que  tot  està  arreglat  bé  y  satisfactò- 
riament. 

Geroni  <Y  vol  dir  que  ella  no'm  farà  morros  y  mala  ca- 
y  no'm  tornarà  à  dir  lladre? 

Mn.  Jos.  Os  en  podeu  anar  ben  tranquil,  que  ella  reco- 
neix la  seva  falta  y  farà  bondat  de  la  bona. 
Sols  falta  que  vos  feu  lo  mateix. 

Lluís  Sí,  sí,  Geroni;  cregueu  à  Mossèn  Joseph,  que 
os  dona  un  bon  consell. 

Geroni  Donsas  me'n  vaig  à  veure  si  agafo'l  primer 
tren  y  ho  faré  tal  com  ho  dieu. 

Mn.  Jos.  Aixis  ho  crech,  Geroni,  y  aixis  ho  espero. 
L'haver  vingut  vos  tan  depressacap  à  Barce- 
lona m'indica  que  heu  reconegut  el  mal  que  và- 
reu fer  y  que  hi  posareu  remey. 

Geroni    Donsas  adeussiau;  moltes  gràcies  de  tot  y  dis- 

penseu  de  la  molèstia, 

Mn.Jos.  Adeussiau,  Geroni,  recados  al  senyor  Rector 
y  que  Deu  vos  guií  y  l'Angel  sant. 

Geroni  Estigueu  bons  y  os  quedo  molt  agrait,  perquè 
jo,  mal  m'està'l  dirho,  soch  un  home  molt  hon- 
rat. Recados  à  D.  Vicens  y  dígueuli  que  tot 
està  arreglat,  fa  Lluís) 

Lluís       Sereu  servit. 

[Se'•n  va  després  de  haver  besat  la  \ma  de  Mo- 
ssèn [osephy  encaixat  ab  en  Lhiís) 


Mn.Jos.  j  Pobre    Geroni!    Es    un  bon  home,  però  te  un 
genit  com  una   pólvora    y  això  devegades   li    fa 
íer  algun  disbarat. 
Lluís       Aixis  ho  he  comprés  ab  lo  que  ha  explicat. 
Mn.  Jos.  <;Y  donchs,  cóm  es  que  hagi  vingut  aqui? 
Lluís       Ha  vingut  pera  explicar  à  D.  Vicens  lo  que  li 
passava,   y  com   D.  Vicens  havia  de   sortir  ab 
el  senyor  Riera  de  Ripoll,    m'ho  ha  explicat  à 
mi. 
Mn.  Jos.  ^El  senor  Riera  es  aquí? 
Lluís        Sí,  senyor;  ha  sortit  ab  D.  Vicens. 
Mn.  Jos.  Algun  sant  1'  ha  portat,  perquè  tinch  necessi- 
tat absoluta  de  veurel  ab  la  major   urgència. 
^"No  sab  si  tornarà? 
Lluís        Ho  ignoro,  però  segurament  D.  Vicens  torna- 
rà aviat,  y  ell  li  sabrà  dir. 
Mn.Jos.  çVol  dir  que  D.  Vicens  no  trigarà  à  tornar? 
Lluís       Ha  dit  que  aviat  tornaria  y  jà  là  estona  que  es 

fóra.  No  pot  trigar. 
Mn.  Jos.  Donchs  ab  permís  de  vostè  l'esperaré. 

ESCENA  VIII 

Entren  D.  Vicens  y  el  senyor  Riera 

Lluís       (Veu?...  ja'ls  té  aquí  à  tots  dos. 

Vis.  Rie.  Deu  los  guard. 

Mn.Jos.  ;01a  D.  Vicens!. ..<jqué  tal  senyor  Riera? 
[Encaixant  ab  tots) 

Vis.  Rie.  Bé,  gràcies  à  Deu;  ;y  vostè  Mossèn  Joseph? 

Mn.  Jos.  També,  gràcies  à  Deu,  anem  tirant  sense  no- 
vetat en  la  salut  y  pujant  ab  penes  y  fatichs  el 

calvari  de  la  vida. 

Riera       jQuant  m'alegro  de  veurel! 

Mn.  Jos.  També  jó  m'en  alegro  molt,  perquè  la  presen- 
cia de  vostè  sempre  m'es  grata,  però  avuy  en- 
cara més,  perquè  tenia  necessitat  de  veurel  à 
vostè  y  à  D.  Vicens,  y  Deu  me'ls  ha  portat 
sense  haverlos  de  buscar  gaire. 

Vicens     Donchs  estem  à  les  seves  ordres,  Mn.  Josseph. 

Riera  Jo  també  tinch  una  gran  satisfacció  de  haverlo 
trobat  aquí,  perquè  estich  amohinadíssim  per 
un  cas  veritablement  extraordinari  que'm  pa- 
ssa, y  vostè  que  es  tant  bó  y  tant  prudent,  me 
aconsellarà  lo  que  tinch  de  fer,  y  si  no  pot 
treurem  del  apuro  al  menys  tindré  la  satisfac- 
ció d'explicarli  les  meves  penes. 

Lluís       ^Se  li  ofereix  res,  D.  Vicens? 

Vicens     No,  Lluís;  ja  pot  retirarse. 

Lluís       Passiho  bé,  Mossèn  Joseph.  {besantlila  ma) 

Mn.  Jos.  A  Deu,  Lluís,   adéu;  sigas  bon  minyó. 

Lluís       Estiga  bó,  senyor  Riera  {encaixant) 

Riera      Passiho  bé  y  que  s'hi  conservi. 

ESCENA  IX 

{Els  mateixos  menys  Lluís) 

Vicens     Fassi  el  favor  de  pendre  seti. 

(  Tots  sl asseuen,  D.    Vicens  à  darrera  la  taula, 
de  cara  al públich  yHs  altres  un  à cada  costat) 

Mn.  Jos.  Vostè  senyor  Riera,  no  s'ha  pas  de  molestar 
en  explicarme  lo  que  li  passa,  perquè  ho  sé 
perfectament  ab  tots  els  detalls. 

Riera      ^Com,  es  això  possible? 

Mn.  Jos.  Sí,  senyor,  sí;  no'n  dupti  pas.  Y,  no  solament 
ho  sé  tot,  sinó  que  ademés  li  porto'l  remey  pe- 
ra sortir  bé  y  satisfactòriament  del  conflicte  en 
que's  troba.  Es  una  solució  que  Deu  ha  posat 
à  les  meves  mans,  sense*,  cap  mèrit  per  la  meva 
part.  De  vostè  y  de  D.  Vicens  dependeix  que 
tot  quedi  solucionat  satisfactòriament. 

Riera  He  de  confesarli  francament,  Mossèn  Joseph. 
que  no  ho  entench. 

Vicens     Ni  jo  tampoch. 

Mn.Jos.  M'explicaré.  Vostè,  senyor  Riera,  està  desfi- 
ciós,  y  ab  rahó,  perquè  obrant  de  bona  fé,  va 
posar  una  firma  en  blanch,  sobre  un  paper  se- 
llat,  y  d'aixó  ni  ha  resultat  el  conflicte  en  que 
ara's  troba. 
Riera       Es  molt  cert. 

Mn.  Jos.  Donchs  vegi  si'l  paper  que  vostè  va  firmar  es 
aquet. 

( Se  treu  de  la  butxaca  un  full  de  paper  sellat  y 
li  ensenya) 
Riera       Sí,  senyor,  el   mateix,  {després  d'haverlo  mi- 
rat) 
Mn.  Jos.  Donchs  desde  ara  està  à  la  disposició  de  vostè 
ab  una  sola  condició,  que  espero  no'm    nega- 
ran, ni  V.,  senyor  Riera,  ni  D.  Vicens. 
Vicens     (Y  quina  es  aquesta  condició? 
Mn.  Jos.  Que  perdonin  al  delinqüent. 
Riera.     No  es  possible. 
Vicens     De  cap  manera  puch  acceptaria. 
Mn.  Jos.  No  solament  es  possible,  sinó  que  es  molt  fàcil, 
tractantse  de  persones  cristianes  y  bondadoses 
com  vostès. 
Vicens     L'agravi  es  massa  gros. 

Mn.Jos.  Més    ho    era'l   que'ls  jueus  feren  à   Jesucrist 
quan  el  crucificaren  y  no  obstant,  pregava  per 
ells. 
Riera     Es  un  crim  que  no  té  perdó. 
Mn.Jos.  Estich  segur  que  Deu  l'ha  perdonat,  y  per  lo 
tant  es  menester  que  vostès  també'l  perdonin. 
Jo'ls  ho  demano  per  les  cinch  Hagués  de  Jesús, 
per  la  memòria  de  les  seves    mares,  que  eren 
unes  santes,  per  l'amor  que  professan  als  seus 
fillets  y  à  les  seves  esposes. 
Vicens     Vostè,  Mn.  Joseph,    es  massa  bó,  no  coneix  la 
picardia  dels    homes  y's  deixa  enganyar  fàcil- 
ment.   En    Ramon   ha  tingut  por  de   caure  en 
mans  de  la  justícia,  y  pera.  evitarho,   vegentse 
perdut,  ha  vingut  à  trobarlo  à  V.  que  es  tant 
bó,    pensant  que  l'enganyaria    fàcilment,  pera 
treurel  del  apuro  en  que's  troba,  però  si  esca- 
pa d'aquesta,  un  altre  dia  farà  un  cu'm  pitjor. 
Mn.  Jos.  Mirin,  senyors:  ja  comenso  de  ser  vell  y  tinch 

molts  anys  d'exercici  en  el  meu  ministeri,  y 
per  lo  tant.  la  pràctica  m'ha  ensenyat  de  saber 
distingir  quan  una  persona  que  ha  fet  un  man- 
cament s'en  arrepenteixde  veres,  óquan  el  seu 
arrepentiment  es  una  ficció;  y  puch  assegurar, 
que'n  Ramon  n'està  arrepentit  de  veres.  Es  un 
bon  xicot,  y  ... 

Vicens  Es  un  hipòcrita  que  ha  ocultat  durant  els  anys 
que  ha  treballat  à  casa  la  seva  perversitat, 
fingint  una  bondat  que  no  tenia,  y  ara  ha  posat 
sobre  de  mi  una  taca  que  difícilment  me  la  po- 
dré treure,  deshonratme  sens  cap  culpa  meva 
y  causant  al  Sr.  Riera  un  greu  perjudici;  y  per 
lo  tant  es  precís  fer  un  escarment.  Una  cosa 
es  la  misericòrdia  y  una  altra  la  justicia. 

Riera       Me  taig  meu  tot  lo  que  acaba  de  dir  D.  Vicens. 

Ma.  Jos.  Escoltin,  senyors,  escoltin  per  Deu.  En  Ra- 
mon va  fer  una  falta  molt  grossa,  no  ho  nego, 
però  va  ser  degut  à  haver  escoltat  per  un  mo- 
ment à  un  mal  company,  y  en  prova  de  que  no 
volia  fer  cap  engany,  dech  recordarlos  que  no 
va  cobrar  cap  de  les  factures  que  vostè,  D.  Vi- 
cens, va  entregarü,  cosa  que  li  era  molt  fàcil. 
Quan  vostè,  senyor  Riera,  va  posar  la  firma 
en  blanch,  ell  no  tenia  pas  l'intenció  de  come- 
tre la  falta.  Vostè,  D.  Vicens,  aquell  dia  va 
tornar  tart  à  casa,  y  à  l'hora  de  plegar  el  seu 
treball  els  dependents,  encara  no  hi  era.  Lla- 
vors ell  se'n  va  emportar  à  casa  seva  el  full  de 
paper  sellat  pera  extendre'ls  poders  à  la  nit  y 
entregarli  a  vostè  l'endemà  l'escriptura  feta 
pera  quel'autorisés;  però  va  donar  la  malvada 
casualitat  de  que  durant  la  vetlla  un  jove  cone- 
gut seu  va  invitarlo  à  anar  à  pendre  cafè,  y 
després  va  ferlo  entrar  à  la  sala  del  joch,  y  vul- 
gues no  vulgues,  va  ferlo  jugar.  Com  que  ell 
no'n  sabia,  va  perdre  més  diners  que  no  porta- 
va; y  donantse  vergonya  de  no  poder  pagar, 
va  anar  jugant  essentli  sempre  la  sort  adversa, 
fins  que  vegentse  apurat,  va  haver  de  confe- 
ssar que  no  tenia  diners,  y  llavors  va  arroarse 
un  escàndol  formidable  y's  va  veure  amenassat 

de  mort,  y  no  tenint  altre  medi  pera  sortir  del 
apuro,  va  deixar  en  penyora  el  full  de  paper 
que  vostè,  senyor  Riera,  va  firmar,  que  encara 
el  duya  à  la  butxaca;  y  'Is  pillets  que  jugaven 
ab  ell,  comprenent  lo  que  allò  valia,  van  accep- 
tar l'oferta,  fentne  l'us  que  vostès  saben.  L'en- 
demà, de  bon  matí  el  pobre  Ramon  va  venir- 
me  à  explicar  lo  que  li  havia  passat,  plorant 
amargament  y  suplicantme  que'l  tragués  del 
conflicte.  Jo,  tenintne  compassió,  en  vista  de 
les  seves  llàgrimes  y  del  seu  arrepentiment, 
vaig  entregarli'ls  diners  que  necessitava  pera 
pagar  el  deute,  y  ell  ab  prou  penes  y  treballs, 
y  després  de  mil  apuros,  va  recuperar  el  pa- 
per y  me'l  va  entregar,  suplicantme  que  inter- 
cedís per  ell.  Aqui  tenen,  senyors  y  amichs 
meus,  explicada  la  verídica  historia  d'aquet 
cas,  y  espero  de  vostès  el  perdó,  el  perdó  per 
caritat...  el  perdó  per  amor  de  Deu. 

Vicens  Però  si  això  no  es  possible,  Mossèn  Joseph, 
perquè  la  policia  ja'n  te  coneixement  y  no  hi 
veig-  medi  pera  arreglarho. 

Mn.  Jos.  May  falta  una  excusa,  si's  vol;  segurament  no 
se'n  ha  donat  coneixement  al  Jutjat  y  jo  m'en- 
carrego de  tot  si  vostès  concedeixen  el  perdó. 
Jo  tenia  tanta  coufiansa  en  que  vostès  el  con- 
cedirien, que  he  fet  pujar  en  Ramon  à  dalt  al 
segon  pis  ahont  hi  viu  una  familia  coneguda,  y 
allí  està  esperant,  ab  l'esglay  al  cor,  la  seva 
sentencia,  j  Perdó,  senyors,  perdó  per  amor 
de  Deu! 

ESCENA    DARRERA 
{Els  mateixos  y  Ramon) 

Ramon  No  pregui  més,  Mossèn  Joseph,  no  pregui 
més.  Aquí'm  tenen,  senyors,  aquí'm  tenen  à 
la  seva  disposició;  fassin  de  mi  lo  que  vulguin 
que  de  res  he  de  queixarme,  perquè  reconech 
la  meva  culpa,  y  tot  lo  que  pot  succeirme  no 
s.jrà  |  itjor  que  'o  que  passo  ara.  Vinga  la 
presó,  vin5all  pre^iri,  vinga'l  cadals,  si  vostès 

volen,  que  tot  serà  més  soportable  que'l  tor- 
ment  que'm  dóna'l  corch  del  remordiment  que 
m'està  rosegant  les  entranyes.  Vostès  que  son 
genthonrada,  no  saben  per  fortuna  lo  que  so- 
freix una  persona  de  sentiments  cristians  quan 
ha  tingut  la  desgracia  de  cometre  una  falta 
greu  com  la  que  he  comès  jó  y  reconeix  la 
enormitat  de  la  seva  culpa  j  Això  es  insutrible, 
senyors,  es  insufrible!  jDeu  vulga  que  vostès 
may  hagin  de  experimentar  tant  terrible  tor- 
ment!   [plora) 

Mn.Jos.  ; Perdó!  senyors,  perdó  per  caritat! 

Riera        [d  part)  j  M'està  trencant  el  cor! 

Vicens     [apart]  ;  Jó  ja  no  puch  resistir  més! 

Ramon  Una  cosa  tan  solament  els  suplico,  y  es  que  la 
meva  pobre  mare  may  sàpiga  la  falta  que  jó  he 
comès,  perquè  la  pobre,  es  moriria  de  pena. 
Es  una  santa  y  tot  el  seu  amor,  que  es  immens, 
està  concentrat  en  mi.  Ella  ja  no  ho  volia  que 
jo  vingués  à  viure  à  Barcelona,  perqne  tenia 
por  que'm  perdi  ía,  jo  vaig-  ferli  mil  promeses 
de  ser  sempre  un  home  honrat,  y  jqui  havia  de 
dirli  que  he  arribat  à  ser  un  criminal!  Desca- 
rreguin en  mi  tot  el  rigor  de  la  seva  justa  in- 
dignació, que  tot  ho  mereixo,  però  respectin  à 
la  meva  pobre  mare,  que  no  hi  té  cap  culpa  y 
que  es  una  santa!  (plora  amargament) 

Mn.  Jos.  ^Encara  no's  resolen,  senyors?  perdó!...  mise- 
ricòrdia que  Deu  els  ho  premiarà! 

Vicens     ,jQué  hem  de  fer,  senyor  Riera? 

Riera  Perdonarlo,  D.  Vicens,  perdonarlo,  que  jó  ja 
estich  rendit. 

Vicens  Ramon;  allà  dins  {senyalant  una  porta  lateral) 
encara  estan  en  vaga  la  cadira  y  la  taula  que 
vostè  ocupava;  vagi  à  ocuparies  novament  y 
aqui  no  ha  passat  res. 

Ramon  jOh!  gràcies,  gràcies  D.  Vio  ns!  [Gràcies, 
senyor  Riera!  (tirantse  als  seus  peus) 

Vicens     Dónguilesà  Mn.  Jcseph. 

Mn.  Jos.  Dónales  à  Deu,  Ramon. 

Ramon  Vostès  m'han  tret  d'un  infern  ab  la  seva  gene- 
rositat!   La    meva   sanch,    la    meva  vida    seria 

poch  perapagarlos  el  tavor  que'm  fan! 

ivin.  Jos.  Ara  sí,  senyors,  que  à  Deu  Nostre  Senyor  li 
podran  dir  sense  cap  recansa:  «perdonaunos 
les  nostres  culpes,  aixis,  com  nosaltres  perdo- 
nam  als  nostres  deutors» 

Riera  Jo'l  perdono  de  tot  cor,  però  prometo  desde 
ara  may  més  posar  la  firma  en  blanch! 
En  Ramon,  agenollat  als  peus  de  Mn.  Joseph, 
li  besa  carinyosament  les  mans,  plorant 
amargament;  tots  junts  formen  quadre  y  cau 
el  teló. 


FI 


Galeria  del  Teatre  Catolich 

Venda  y  lloguer  de  tota  clase  de  obres 
sense  dones  y  arreglades 

Se  serveixen  els  caudals  fets  à  màquina 

Trajos  pera  totes  les  obres 


OBRES  NOVES 


La  Firma  en  blanc 
Lo  Sant  Crist  dels  criminals 
L'Anarquia  y  la  caritat 
Just  Castich 


(Albanell) 


(Trescasas) 


JOSEPH     SUBIRANA 
Gurp,  49  —  Vich 


